Λουίς Καντίχεβιτς

Ο  Λουίς Καντίχεβιτς  (Luis Kadijevic) είναι παλαίμαχος ποδοσφαιριστής από την Αργεντινή αλλά γιουγκοσλαβικής καταγωγής, που αγωνίστηκε ως τερματοφύλακας στην ομάδα της Καλαμάτας στην Α΄ Εθνική και Β΄ Εθνική τη δεκαετία του ’70.

Ποδοσφαιριστής 

Ο Καντίχεβιτς γεννήθηκε στην Αργεντινή, όπου ξεκίνησε την ποδοσφαιρική του καριέρα στην Αλμιράντε, ενώ έπαιξε και στη Σαν Λορένσο. Τη σεζόν 1972-73 έπειτα από παρότρυνση του προπονητή Γκομέζ Ντε Φαρία, ο οποίος εργαζόταν στον ΠΑΣ Γιάννινα, ήρθε στην Ελλάδα και αγωνίστηκε στην ομάδα της Καλαμάτας, που μόλις είχε ανέβει στην Α΄ Εθνική για πρώτη φορά στην ιστορία της. Ο ομάδα τον παρουσίασε ως ελληνικής καταγωγής χωρίς να είναι, μαζί με άλλους τέσσερις νοτιοαμερικανούς, τους: Ραούλ Βάλιαν, Έλβιο Μάνα, Σέρτζιο Εσπινόζα και Αρμάντο Τζιλιότι, κάτι που πολλοί σύλλογοι συνήθιζαν εκείνη την περίοδο, που ακόμα απαγορεύονταν οι μεταγραφές ξένων ποδοσφαιριστών.

Αγωνίστηκε τρεις σεζόν στη «Μαύρη Θύελλα» και τη βοήθησε να ανεβεί ξανά στην Α΄ Εθνική, από όπου υποβιβάστηκε. Είχε εντυπωσιακή εμφάνιση, με μακριά ξανθά μαλλιά, και η παρουσία του προκαλούσε σιγουριά στην άμυνα. Όταν η Καλαμάτα υποβιβάστηκε ξανά, γύρισε στην πατρίδα του και αγωνίστηκε στην Ντεφενσόρες Μπελγράνο και στην Ντεπορτίβο Αρμένιο ως το 1983.

Οικογένεια 
Ο γιος του Μαξιμιλιάνο, που είχε γεννηθεί στην Ελλάδα, πήρε την ελληνική υπηκοότητα. Ο Μαξιμιλιάνο Καντίχεβιτς είναι επίσης τερματοφύλακας και το 2007 αγωνιζόταν στην Ντεφενσόρες Μπελγράνο.

Καριέρα 

  Σημείωση: τα στοιχεία προέρχονται από:
 http://www.rsssf.com/tablesg/grk73.html
 http://www.rsssf.com/tablesg/grk75.html

Τίτλοι 
 Πρωτάθλημα Β΄ Εθνικής (1): 1974

Αργεντινοί ποδοσφαιριστές
Τερματοφύλακες ποδοσφαιριστές
Ξένοι ποδοσφαιριστές στην Ελλάδα
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Π.Σ. Καλαμάτας
Ποδοσφαιριστές Σαν Λορένσο Αλμάγρο
Ποδοσφαιριστές Αλμιράντε Μπράουν
Ποδοσφαιριστές Ντεπορτίβο Αρμένιο
Ποδοσφαιριστές Ντεφενσόρες Μπελγράνο